חדשות 2: האם נתניהו ובנט ירוצו יחד בבחירות?
20/03/2013 11:02 | האם נתניהו ובנט ירוצו יחד בבחירות?
במערכת הפוליטית כבר נערכים לתרחיש של בחירות, וגורמים פוליטיים מעריכים כי נתניהו עשוי לבצע מהלך מסעיר נוסף ולהתמודד יחד עם נפתלי בנט - יריבו משכבר הימים. בכירים בליכוד בתגובה: "לא יקום ולא יהיה"
בדרך למפץ פוליטי חדש? במערכת הפוליטית גורמים רבים נערכים לאפשרות של בחירות, וכעת מתברר כי המשבר בקואליציה יכול גם להפוך יריבים פוליטיים לחברים. השר נפתלי בנט - שבעבר עזב בזעם את לשכת ראש הממשלה בנימין נתניהו - כעת פועל יחד איתו להכנסת החרדים לקואליציה, ובמערכת הפוליטית מעריכים כי תיתכן גם אפשרות של התמודדות משותפת.
במהלך השבוע, עוד לפני הפיגוע, הברית בין נתניהו בנט הלכה והתהדקה - הם ניסו יחד להכניס את החרדים לממשלה, ולצורך כך אף היו מוכנים לרכך את סעיף העבירה הפלילית בחוק הגיוס השנוי במחלוקת. לא לחינם נתניהו דיבר על ממשלת אחדות - זה היה ניסיון אחרון להכניס את החרדים לממשלה.כמו כן, טוענים גורמים פוליטיים, נתניהו ובנט זועמים על הווטו של ליברמן לממשלה עם החרדים, וקוראים להפיל עליו את האחריות במידה והממשלה הימנית תתפרק. השבוע, עוד לפני הפיגוע, התברר כי יחסי הכוחות במערכת הפוליטית השתנו לאחר שהשרים לפיד ולבני חוששים לא פחות מבחירות מאשר נתניהו ומוכנים לפשרות על הדברים שהציגו כעקרוניים.בתוך כך, הדגיש סגן שר החוץ צחי הנגבי כי המשבר הנוכחי "לא יכול להימשך - אם השרים לא יתעשתו ויבינו שאי אפשר לקיים ממשלה באיומים, אז המשמעויות ברורות. אי אפשר לקיים שום אג'נדה שעוזרת לאזרחים במצב כזה".